Hvorfor er lykken så lunefuld? Sådan lyder den gamle dansk-top-klassiker.

Men hvad er lykke egentlig?

Det spørgsmål undersøger de lige nu på biblioteket i Nykøbing Sjælland. I løbet af denne måned skal 150 borgere komme med deres bud på, hvad lykken er:

Lykke er jo flygtigt. Man skal jo evne at se den når den kommer Palle Michael Pedersen

- Det gør mig lykkelig, at jeg ikke fejler noget, siger Bjarne Mynster.

Portrætter og interviews om lykke

Med portrætter og interviews, sætter kulturhuset og biblioteket i Nykøbing Sjælland den næste tid fokus på lykke.

- Lykke er jo flygtigt. Man skal jo evne at se den når den kommer - den er der kun et stykke tid, og så er den væk, siger Palle Michael Pedersen.

Artiklen fortsætter under billedet.

Ifølge Palle Michael Pedersen er lykken er flygtigt. Man skal jo evne at se den når den kommer, siger han. Foto: Bue Bukh - TV2 ØST

Målet er, at 150 borgere fra Odsherred i den kommende tid skal spørges, hvad der gør dem lykkelige.

- Man ska da ikke sidde og være surmulet vel. Så kan man jo godt komme ud med en vits eller sådan noget, siger Bjarne Mynster.

Artiklen fortsætter under billedet.

Med portrætter og interviews, sætter kulturhuset og biblioteket i Nykøbing Sjælland den næste tid fokus på lykken Foto: Bue Bukh - TV2 ØST

Forfattere og forskere vil fortælle om lykke

Per 1. februar bliver portrætter og svar udstillet i det gamle pakhus ved siden af biblioteket.

- Det er et øjebliksbillede af hvad der foregår anno 2020 her i Nykøbing Sjælland, siger Lisbeth Obel, der er kulturformidler på Odsherred Bibliotekerne.

Artiklen fortsætter under billedet.

- Det er et øjebliksbillede af hvad der foregår anno 2020 her i Nykøbing Sjælland, siger Lisbeth Obel, kulturformidler på Odsherred Bibliotekerne. Foto: Bue Bukh - TV2 ØST

Som en del af udstillingen kommer forfattere og forskere forbi, og giver deres bud på, hvad det er der gør os lykkelige

- Med alle de her forskellige arrangementer, så håber vi, at man kan danne sig et samlet billede, for det er også individuel, hvad lykke er, siger kulturformidler Lisbeth Obel.

- Vi er ligeså forskellige, som der er milliarder på kloder, siger Bjarne Mynster.

Èn ting gør de fleste lykkelige...

Det gør mig glad at være sammen med mine børn Cecilie Thornval Nyholm fra Nykøbing Sjælland

Ud fra de svar, der kommer, så er der alligevel særligt én faktor som får lykkebarometret til at bonne ud for odsingerne.

- Lykken er, at jeg her første januar sammen med min kone er holdt op med at arbejde, og at vi nu skal tilbage til de år, vi havde fra nul til otte år, hvor vi kunne lege uforstyrret, siger Palle Michal Pedersen.

Artiklen fortsætter under billedet.

Mange taler om deres familie, når de bliver spurgt ind til, hvad der gør dem lykkelige. Foto: Bue Bukh - TV2 ØST

- Det gør mig glad at være sammen med mine børn. Det gør mig glad, når de to unger er glade, siger Cecilie Thornval Nyholm fra Nykøbing Sjælland.

I morgen torsdag og torsdag i næste uge kan man komme forbi biblioteket i Nykøbing Sjælland, hvis man selv har lyst til at deltage i projektet.